  Майя Бывальцева 9-14 шуркынмонэ Удмуртиын «Согреем мир в лучах добра!» элькун фестиваль ортчоз. Сое 3-тӥ толсуре пусйиськись Сӧсыръёслэн калыккуспо нуналзылы тупатӥзы. Со сярысь улосвылысь мерлыко политикая но ужъя министерстволэн пресс-службаез ивортӥз. Сӧсыръёслэн калыккуспо нуналзы – дырпусысь одӥгез пусйымон нунал, солэн ужпумез –тазалыксыя сюбегатэм луонлыкъёсын муртъёслэн ужпумъёссы борды калыклэсь саклыксэ кыскон, соослэсь эрикрадъёссэс но эриксэс утён Фестиваль улсын элькунын пӧртэм ужрадъёс ортчозы: - калыклы мерлыко юрттэт сётонъя центръёсын «Неделя правовой грамотности»; - калыкез уже интыянъя элькун центрын сӧсыр пиналъёслы вакансиосъя ярмарка; - семьяослы «Радость духа – признак силы» ӵошатскон; - мерлыко вотэсъёсын калыклы мерлыко юрттэт сётонъя огазеяськонъёс пӧлын флешмоб радъялозы. Пыриськисьёс сӧсыръёслы вазиськон гожтозы; - Удмуртиысь мерлыко политикая но ужъя министр сӧсыр пиналъёслэн анай-атайёсынызы онлайн амалэн пумиськон ортчытоз; - нылпи церебральной параличен курадӟись пиналъёслэн командаоссы куспын футболэн шудонъя нырысетӥез Ижкарын «Кузнечики» усьтэм турнир; - видеороликъёсын «И невозможное возможно» вожвылъяськон. Отын кӧня ке номинациос луозы: «Спешите день начать с добра!» (Удмуртиысь калыклы мерлыко юрттэт сётонъя огазеяськонъёс понна), «Пусть доброты прибавиться на свете!» (мерлыко ужен вырись коммерци луисьтэм огазеяськонъёс понна), «Раскрой свой мир – ты не один!» (тазалыксыя сюбегатэм луонлыкъёсын адямиос понна), «Счастливы вместе!» (сӧсыр пиналъёсын семьяос понна). Пыриськыны куриськонъёсты 10-29 шуркынмонэ сётыны луэ. Фестиваль сярысь рос-просгес тодыны  луоз. Тодэ вайытом, 10-тӥ шуркынмонэ Ижкарын следж-хоккеен шудонъя Россилэн чемпионатэз кутске. Тегъёс: Мерлык Ижкар Удмуртия фестиваль сӧсыръёс Мерлыкополитикаяноужъяминистерство  